Source: http://nrsr.sk.sayit.parldata.eu/speaker/franti%C5%A1ek-gaulieder
Timestamp: 2018-10-18 03:22:52+00:00

Document:
Zobraziť rečníka: František Gaulieder :: SayIt
dovoľte, aby som touto cestou poďakoval pánu poslancovi Ficovi za lekciu pod názvom "dobré mravy", keď obetoval časť svojho organizovaného volna a zotrval tu, v parlamente s nami. Zároveň by som ho poprosil, keby túto lekciu dokázal zopakovať aj svojim kolegom a ostatným ...
vzhľadom na to, že je skorá ranná hodina a dnes je Karola, dovoľte mi, aby som zaželal všetkým Karolom, ktorí sa nachádzajú v tejto sieni, v tomto čase v priestoroch Národnej rady Slovenskej republiky, veľa zdravia, šťastia a spokojnosti v mene tých poslancov, ktorí si ...
vzhľadom na to, že sa vyjadrila väčšina zástupcov politických strán v tomto parlamente, dávam procedurálny návrh na ukončenie rozpravy.
Chcel by som poprosiť pána poslanca Weissa, aby trochu vnímavejšie sledoval rokovanie parlamentu k tomuto bodu vo vzťahu k osočovaniu.
Chcel by som apelovať na pána Moravčíka v jednej veci, aby sa o kauze 26 prednostov hovorilo veľmi opatrne, pretože, keď hovoríme o niečom, tak to treba dokázať. A po ďalšie - keď sme podozrievali týchto 26 prednostov, že neboli lojálni, pýtam sa, ako postupovali tí, ktorí boli dosadení za týchto ...
Vážený pán predseda, vzhľadom na priebeh tohto rokovania o tomto bode programu tejto schôdze by som navrhoval, aby ste vybrali termín a zvolali schôdzu Národnej rady len k jednému bodu programu - o poznatkoch, ktoré majú poslanci na svojich kolegov z minulosti, z prítomnosti a prípadne aj z budúcnosti.
Chcel by som nadviazať na výrok kolegyne Novákovej ohľadom odvolania 26 prednostov. Za vyslovenie svojho názoru som bol tiež medzi tými 26 prednostami, len s údivom som konštatoval, že som nestihol vysloviť ešte ani názor a už som bol aj odvolaný.
Pán kolega Čarnogurský, veľmi ma mrzí, ale keďže som sedel v parlamente, tak som tam nemohol byť podpísaný a potvrdil to aj váš kolega pán poslanec Hrušovský. Ostatné, nie je umenie podpis dorobiť.
Vážené dámy, vážení páni, čo som napočítal, odznelo zhruba 34 faktických pripomienok alebo poznámok. Dovoľte mi z tohto miesta v mene svojom a v mene môjho kolegu pána Polku ukloniť sa pred politickou prezieravosťou predstaviteľov maďarských politických strán, ktorí tu po celý deň mlčia.
Pán predseda, dávam procedurálny návrh po ukončení faktických pripomienok hlasovať o ukončení rozpravy a hlasovať o prednesenom uznesení.
Vážený pán podpredseda, vzhľadom na to, že po obedňajšej prestávke rokujeme už viac ako tri hodiny a berúc do úvahy vaše poslanie a poslanie spoločného spravodajcu požiadal by som vás, aby ste vyhlásili desaťminútovú prestávku.
Vážený pán predsedajúci, vážení členovia vlády, kolegyne, kolegovia, ctení hostia,
dovoľte mi bez nejakých širších úvodov predniesť moje doplňovacie návrhy k prerokúvanému návrhu zákona o pobyte cudzincov na území Slovenskej republiky, tlač číslo 80.
V § 4 ods. 3 navrhujem zvýrazniť, že pri krátkodobom pobyte na základe pozvania cudzinec nemá právo ...
Dovolil by som si predrečníkom pánu poslancovi Kötelesovi a pánu Weissovi pripomenúť, či si spomínajú, kedy bol odsúhlasený početný stav a zloženie Osobitného kontrolného orgánu, a či si spomínajú, že opozícia sa na tomto rokovaní nezúčastnila. Takže, dosť neskoro lamentujú nad rozliatym mliekom.
pred chvíľou v druhej časti faktickej poznámky odznela veta pána kolegu poslanca Javorského, ktorú si dovolím citovať zo záznamu: "Vážený pán minister, nakoľko medzi evidovanými spolupracovníkmi Štátnej bezpečnosti je aj meno pána Šestáka, prosím vás, aby ste nám povedali, či pri jeho ...
je mi veľmi ľúto, že pri tomto zákone akosi v parlamente vybledli rady, pretože požiare si nevyberajú podľa príslušnosti k politickým stranám.
Dovoľte mi, aby som predniesol spoločnú správu k tlači číslo 92, k návrhu novely zákona, ktorým sa mení a ...
Dovolil by som si predniesť pozmeňovací návrh k § 58a ods. 1 v nasledovnom znení: "Príslušníkovi, ktorému sa pracovný pomer skončil preto, že stratil vzhľadom na svoj zdravotný stav podľa lekárskeho posudku alebo rozhodnutia orgánu štátnej zdravotníckej správy alebo sociálneho zabezpečenia dlhodobo spôsobilosť vykonávať ďalej doterajšiu prácu, alebo ju nesmie vykonávať ...
vzhľadom na pokročilý čas budeme veľmi racionálni. Dovolil by som si ešte raz predložiť pozmeňovacie návrhy, ktoré vyplynuli zo spoločnej správy, ktoré odhlasujeme en bloc a ktoré odporúčam prijať. Sú to body 1, 2, 3, 4, 5, 7, 8, 9, 13, 14, 15, 16, 17, 18 ...
Body 6, 10, 11 a 12 zo spoločnej správy odporúčam en bloc neprijať.
V rozprave vystúpilo 5 poslancov. Ako prvý v rozprave som vystúpil ja s pozmeňovacími návrhmi k § 58a a k bodu 41. Tieto dva pozmeňovacie návrhy odporúčam en bloc prijať.
Druhý vystúpil pán poslanec Gaľa, s ktorým sme si jeho pozmeňovací návrh k bodu 4 vysvetlili a vlastne tým, že sme ho en bloc prijali, je v tomto prípade hlasovanie o tomto bode bezpredmetné.
Ako tretí vystúpil pán poslanec Pribilinec so 6 pozmeňovacími návrhmi, ktoré odporúčam en bloc neprijať.
Ďalší v rozprave vystúpil s dvoma pozmeňovacími návrhmi pán poslanec Köteles, ktorého pozmeňovacie návrhy podobne ako pána poslanca Pribilinca odporúčam en bloc neprijať.
Vážený pán predsedajúci, nakoľko z rozpravy nevyplynuli ďalšie pozmeňovacie návrhy, odporúčam hlasovať o novele zákona ako celku aj s prijatými pozmeňovacími návrhmi. Odporúčam novelu v tomto znení prijať.
Vážené kolegyne, kolegovia, ešte v rozprave boli dva návrhy na uznesenie, ktoré z časových dôvodov odporúčam neprijať en bloc. Boli to pozmeňovacie návrhy pána Kötelesa, ktorý navrhuje, aby Národná rada Slovenskej republiky svojím uznesením zaviazala vládu Slovenskej republiky, aby do augusta tohto roku predložila koncepciu na organizačné a finančné riešenie ...
Aj osobitne odporúčam neprijať.
Podobný osud navrhujem aj pri návrhu uznesenia pána poslanca Vavríka. Odporúčam ho neprijať.
keďže som členom Osobitného kontrolného orgánu, prosil by som vás, aby ste podporili návrh na prerokovanie tejto správy na neverejnom zasadnutí, nakoľko táto správa obsahuje skutočnosti, ktoré sú - povedal by som - predmetom ochrany štátneho tajomstva. Z toho dôvodu si myslím, že by bolo korektné ...
Vážený pán predsedajúci, chcem nadviazať na vaše slová, ktoré ste teraz povedali, a chcem adresovať pokračovanie kolegovi Ficovi v tom, že vo svojom razantnom úvode nezabudol kriticky sa vyjadriť k prijatému zákonu číslo 182 z roku 1993 o vlastníctve bytov a nebytových priestorov. Veľmi kriticky sa vyjadril k prijatiu toho ...
dovoľte mi predniesť spoločnú správu o výsledku prerokovania návrhu na vyslovenie súhlasu so Zmluvou medzi Slovenskou republikou a Maďarskou republikou o režime a spolupráci na spoločnej hranici, tlač číslo 203.
Návrh na vyslovenie súhlasu Národnej rady Slovenskej republiky so Zmluvou ...
Odporúčam uvedený dokument prijať aj s návrhom na uznesenie.
Vážené kolegyne, kolegovia, ďakujem za spoluprácu.
dovoľte mi v súvislosti s pozmeňovacím návrhom, ktorý je uvedený v spoločnej správe výborov pod bodom 10 - zmena a doplnenie § 51, predložiť jeden doplňovací návrh, o ktorom chcem, aby sa hlasovalo osobitne. V prípade, že bod 10 bude schválený tak ...
dovoľte mi predniesť spoločnú správu o výsledku prerokovania vládneho návrhu zákona Národnej rady Slovenskej republiky, ktorým sa mení a dopĺňa zákon Národnej rady Slovenskej republiky číslo 246/1993 Zb. o zbraniach a strelive, tlač 255.
Vládny návrh zákona Národnej rady Slovenskej republiky ...
navrhujem v predloženej novele doplniť v § 4 nový odsek 3 v nasledovnom znení: "Strelivo so strelou konštruovanou tak, že sa ňou môžu spôsobiť ťažšie následky, možno použiť len na poľovné účely." Odôvodnenie tohto pozmeňovacieho návrhu je nasledovné: Vo všetkých vyspelých krajinách ...
dovoľte mi predniesť návrh na hlasovanie zo spoločnej správy. Ešte raz by som uviedol, ktoré body ako odporúčam prijať. Vzhľadom na to, že v rozprave boli niektoré pozmeňovacie návrhy, rozhodol som sa urobiť aj korekcie na hlasovanie o spoločnej správe s ...
Bod číslo 2 spoločnej správy odporúčam prijať.
Bod 3 spoločnej správy neodporúčam prijať.
Bod 4 spoločnej správy odporúčam neprijať.
Bod 5 spoločnej správy odporúčam neprijať.
Bod 6 spoločnej správy odporúčam neprijať, nakoľko bude upravený pozmeňovacími návrhmi.
Bod 7 spoločnej správy odporúčam neprijať.
Bod 8 spoločnej správy odporúčam prijať.
Bod číslo 9 spoločnej správy odporúčam prijať.
V rozprave vystúpilo 8 poslancov, ktorí predložili pozmeňovacie návrhy, a budem ich predkladať na hlasovanie v poradí, ako odzneli.
Prvý pozmeňovací návrh som predniesol ja k § 4, kde som navrhol nový odsek 3 v nasledovnom znení: "Strelivo so strelou konštruovanou tak, že sa ňou môžu spôsobiť ťažšie následky, možno použiť ...
Vážený pán predseda, pozmeňovací návrh, ktorý predložil predseda výboru pán Delinga, sa netýka tejto časti, druhej časti § 7a.
Sťahujem svoj návrh a navrhujem hlasovať osobitne najprv o prvom návrhu, ktorý sa týka § 4 ods. 3. Odporúčam ho prijať.
Druhý pozmeňovací návrh, ktorý som dal, sa týka § 7a, kde som odporučil vyňať celú druhú vetu z uvedeného paragrafu. Odporúčam ho prijať.
Druhá veta v § 7a znie: "Súčasťou lekárskeho posudku je aj výsledok psychologického vyšetrenia vykonaného klinickým psychológom alebo výsledok ďalších odborných lekárskych vyšetrení." Túto vetu odporúčam vyňať.

References: § 4
 § 58
 § 58
 § 51
 § 4
 § 4
 § 7
 § 4
 § 7
 § 7